Varasi lipun Granadaan - päätyikin Grenadaan - Ulkomaat - Ilta-Sanomat
Varasi lipun Granadaan - päätyikin Grenadaan
Grenadassa (kuva) näyttää hieman erilaiselta kuin Granadassa.
Julkaistu: 28.10.2013 9:05
Brittiläinen nainen varasi itselleen lipun Espanjan aurinkoon. Sekaannuksen vuoksi hän päätyi kuitenkin kohti Karibiaa suunnanneeseen koneeseen, kertoo Daily Mailhttp://www.dailymail.co.uk/news/article-2478016/Granny-sent-Grenada-instead-Granada-booking-mix-up.html.
Lamenda Kingdonhttp://www.is.fi/haku/?search-term=lamenda+kingdon, 62, sai kuulla syöpädiagnoosistaan ja päätti varata itselleen matkan. Hänen haaveenaan oli käydä katsomassa maailmankuulua Alhambran palatsia Espanjan Granadassa. Varaus järjestyikin kätevästi Kingdonin edesmenneen aviomiehen lentomailien avulla.
Avios-varausfirmassa sattui kuitenkin erehdys. Kingdon päätyi 10 tuntia kestävälle lennolle Atlantin yli Grenadaan sen sijaan että hän olisi päässyt kahdessa tunnissa Granadaan, Daily Mail kertoi.
- Lounaan ja yhden gin tonicin jälkeen aloin jutella vieressäni istuneen rouvan kanssa. Sanoin, että on hienoa päästä katsomaan Alhambraa, Kingdon kertoi lehdelle.
- Sitä et kyllä pääse tekemään tällä lennolla, nainen vastasi.
Perillä Kingdon sai paikat paluulennolle Lontoon Gatwickiin ja sieltä Malagaan. Avios pahoitteli sekaannusta antamalla Kingdonille niin runsaat bonuspisteet, että hän pääsee pian toiselle haaveilemalleen unelmamatkalle Uuteen-Seelantiin.